|  |  |
| --- | --- |
|  | - La mallongigo JU en Vicques JU staras por la svisa Kantono Ĵuraso. Por aliaj signifoj de la nomo vidu sub **Vicques**.. |


---


**Vicques** estis ĝis la fino de decembro 2012 komunumo kaj estas ek de la 1-a de januaro 2013 parto de la komunumo Val Terbi en la Distrikto Delemonto en Kantono Ĵuraso, Svislando. Ĝi havis 1736 loĝantojn je la 31-a de decembro 2009.

Geografio
---------

Vicques situas ĉe la suda flanko de la rivero Scheulte en la valo Terbi, tio estas valkaldrono oriente de la Valkaldrono de Delemonto. Krom la ĉefvilaĝo Vicques mem apartenas al la komunumo ankaŭ al vilaĝeto Recolaine (kies germana nomo estas Riklingen). La teritorio de la komunumo etendiĝas sur areo de 12,75 km², de kiuj preskaŭ la duono, nome 47% estas kovritaj de arbaro, 46% servas por agrikulturo kaj 7% por setlado.

Najbaraj komunumoj
------------------

La komunumo Vicques limas en nordo al Bärschwil (SO), en oriento al Courchapoix, en sudoriento al Vermes, en sudo al Rebeuvelier, kaj en okcidento al Courroux.

Trafiko
-------

Vicques situas ĉe la pasejvojo tra Schelten-Pasejo de Delemonto al Mümliswil en Kantono Soloturno. Al la publika transportreto la komunumo estas konektita per buslinio de la stacidomo de Delemonto al Montsevelier. Krome de Vicques flanka buslinio kondukas al Vermes.

Historio
--------

La unua dokumenta mencio de Vicques datiĝas el la jaro 866 kiel *Vicum*.

Kiel unu de la 13 liberaj vilaĝoj de la Senjorujo Delemonto Vicques fariĝis en la jaro 1271 havaĵo de la Princepiskopejo Bazelo. Post la Franca Revolucio de 1792 dum unu jaro la vilaĝo apartenis al la Raŭraka Respubliko por poste aparteni de 1793 ĝis 1815 al Francio, unue kiel parto de la departemento Mont-Terrible kaj poste de la departemento Haut-Rhin. En la jaro 1815 la Viena Kongreso atribuis la regionon al la svisa Kantono Berno. Ek de la 1-a de januaro 1979 Vicques apartenas al la nove fondita Kantono Ĵuraso.

Kun efiko de la 1-a de januaro 2013 estis fondita el Montsevelier, Vermes kaj Vicques la nova komunumo Val Terbi. Origine volis partopreini ankaŭ komunumoj Corban, Courchapoix, Courroux kaj Mervelier, sed iliaj loĝantaroj dum la baloto de la 7-a de feburaro 2012 malakceptis la kuniĝon, kial la nova komunumo nun konsistas nur el tri de la sep komunumoj de la valo.

Vidu ankaŭ
----------

* Aliaj lokoj kun la nomo Vicques

Notoj kaj referencoj
--------------------

1. ↑  Fonto: *François Kohler*: *Vicques* en *Historia Leksikono de Svislando* (2013-03-04)
2. ↑  Teksto pri la historio de la komunumo Val Terbi en la komunuma retejo.

Eksteraj ligiloj
----------------

* Kategorio Vicques JU en la Vikimedia Komunejo (Multrimedaj datumoj)

* Oficiala retejo de la komunumo Vicques

Bildoj
------

* Katolika preĝejo Notre-Dame du RosaireKatolika preĝejo Notre-Dame du Rosaire
* Katolika preĝejo Notre-Dame du RosaireKatolika preĝejo Notre-Dame du Rosaire
* Kapelo de RecolaineKapelo de Recolaine
* Malnova lernejoMalnova lernejo

  


|  |  |  |  |
| --- | --- | --- | --- |
| 

| v • d • rKomunumoj de la distrikto Delemonto |
| --- |
| maldekstraBoécourt • Bourrignon • Châtillon • Corban • Courchapoix • Courrendlin • Courroux • Courtételle • Delemonto • Develier • Ederswiler • Haute-Sorne (Bassecourt • Courfaivre • Glovelier • Soulce • Undervelier) • Mervelier • Mettembert • Movelier • Pleigne • Rebeuvelier • Rossemaison • Saulcy • Soyhières • Val Terbi (Montsevelier • Vermes • Vicques) • Vellerat |  |

 |